Diari Oficial de la Generalitat Valenciana


Sumari del DOGV 4702, del 01-03-2004 (2004/1435)

RESOLUCIÓ de 10 de febrer de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni entre la Generalitat Valenciana (Conselleria de Cultura, Educació i Esport) i l'Ajuntament de Moncada per a la creació del Conservatori Professional de Música Ciutat de Moncada, de titularitat municipal, en l'esmentada localitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/1435


Data del document
:   10-02-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura, Educació i Esport
    * Moncada
    * cooperació administrativa
    * administració local
    * música
    * centre d'ensenyament

RESOLUCIÓ de 10 de febrer de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni entre la Generalitat Valenciana (Conselleria de Cultura, Educació i Esport) i l'Ajuntament de Moncada per a la creació del Conservatori Professional de Música Ciutat de Moncada, de titularitat municipal, en l'esmentada localitat. [2004/F1435]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura, Educació i Esport) i l'Ajuntament de Moncada, el 15 de desembre de 2003, un conveni per a la creació del Conservatori Professional de Música Ciutat de Moncada, de titularitat municipal, en l'esmentada localitat, i en compliment del que establix la clàusula novena del conveni, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 30/2004, i que figura com a annex d'esta resolució.
  
València, 10 de febrer de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni entre la Generalitat Valenciana (Conselleria de Cultura, Educació i Esport) i l'Ajuntament de Moncada per a la creació del Conservatori Professional de Música Ciutat de Moncada de titularitat municipal en l'esmentada localitat
  
València, 15 de desembre de 2003.
  
Reunits
  
D'una part, Esteban González Pons, conseller de Cultura, Educació i Esport de la Generalitat Valenciana, facultat per a este acte mitjançant acord adoptat pel Consell de la Generalitat, en la reunió del dia 14 de novembre de 2003.
  
D'altra part, Concepción Andrés Sanchis, alcaldessa presidenta de l'Ajuntament de Moncada, facultada per a este acte per l'acord del Ple de l'esmentat ajuntament de 4 de març de 2003 i assistida pel secretari de la corporació.
  
Manifesten
  
1. L'Ajuntament de Moncada, en sessió plenària del dia 28 de juny de 2001, acordà sol·licitar la creació d'un conservatori professional de música de la seua titularitat en l'esmentada localitat, dins del marc educatiu de la Llei Orgànica 1/1990, de 3 d'octubre, d'Ordenació General del Sistema Educatiu.
  
2. La disposició addicional segona de la Llei Orgànica 8/1985, de 3 de juliol, Reguladora del Dret a l'Educació, establix que la creació de centres públics de titularitat de les corporacions locals es realitzarà mitjançant conveni entre l'administració educativa competent i les corporacions.
  
3. La Direcció General de Centres Docents, per la Resolució de 22 de març de 2002, aprovà la proposta d'instal·lacions i ús educatiu dels espais reflectits en els plans del col·legi públic Doctor Vicente Trenco, on s'ubicarà provisionalment el nou conservatori, ja que complix els requisits d'espais que establix el Reial Decret 389/1992, de 15 d'abril (BOE de 28 d'abril).
  
4. La Unitat Tècnica de Construccions i la Inspecció Educativa han emés informes favorables a la petició perquè s'ajusta al Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyaments artístics, així com al Decret 151/1993, de 17 d'agost, del Govern Valencià, pel qual s'establix el currículum dels graus elemental i mitjà i es regula l'accés als esmentats graus, modificat pels Decrets 94/1994, de 24 de maig, 72/1996, de 2 d'abril, i 216/1997, de 30 de juliol, en allò referit als objectius, continguts i sistema d'avaluació corresponents als estudis sol·licitats.
  
Per tot això, en virtut de les competències que atorga el Reial Decret 2.093/1983, de 28 de juliol, sobre traspàs de funcions i servicis de l'administració de l'estat a la Generalitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Esport i l'Ajuntament de Moncada acorden subscriure este conveni d'acord amb les següents
  
Clàusules
  
Primera. Es crea el Conservatori Professional de Música Ciutat de Moncada, de titularitat íntegrament municipal, ubicat al carrer de Lepant, s/n, de l'esmentada localitat, amb número de codi 45464483 i una capacitat per a 180 llocs escolars de grau mitjà.
  
Segona. Este conservatori impartirà, amb reconeixement oficial i plenes facultats acadèmiques, els ensenyaments establits en la Llei Orgànica 1/1990, de 3 d'octubre, corresponents a les especialitats de grau elemental i mitjà següents: violí, viola, violoncel, contrabaix, piano, guitarra, percussió, flauta travessera, oboé, clarinet, fagot, saxòfon, trompa, trompeta, trombó i tuba.
  
A efectes administratius el Conservatori Professional de Música Ciutat de Moncada queda adscrit al Conservatori Professional de Música número 2 de València (codi 03570410).
  
Tercera. Correspon al titular del Conservatori Professional de Música Ciutat de Moncada la dotació pressupostària necessària per a les despeses derivades de personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria de Cultura, Educació i Esport per a la concessió de subvencions als centres públics d'ensenyament de música.
  
Quarta. El Conservatori Professional de Música Ciutat de Moncada se sotmetrà a l'autoritat de la Conselleria de Cultura, Educació i Esport i de la Inspecció Educativa en els casos previstos en el títol VII de la Llei Orgànica 10/2002, de 23 de desembre, de Qualitat de l'Educació, que regula la inspecció del sistema educatiu.
  
Cinquena. El titular del conservatori es compromet a:
  
a) Complir el que establix, pel que fa a òrgans de govern dels centres públics, el capítol V del títol V de la Llei Orgànica 10/2002, de 23 de desembre, de Qualitat de l'Educació.
  
b) Complir els requisits establits en l'article segon apartat 2 del Decret 2.618/1966, de 10 de setembre, sobre reglamentació general de conservatoris de música (BOE de 24 d'octubre), i en el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyaments artístics.
  
c) Seguir els plans d'estudis, programes, dedicació horària, nivells i sistema d'avaluació establits en la legislació vigent (Reial Decret 756/1992, de 26 de juny, Decret 151/1993, de 17 d'agost, del Govern Valencià, modificat pels Decrets 94/1994, de 24 de maig, i 72/1996, de 2 d'abril, i Decret 2.618/1966, de 10 de setembre).
  
d) Seguir les directrius acadèmiques de l'administració educativa per als centres dependents de la Conselleria de Cultura, Educació i Esport i presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura, Educació i Esport les modificacions d'horari i els canvis de professorat que puguen produir-se, adjuntant-hi els documents que justifiquen el compliment de la titulació exigida al nou professorat.
  
e) La custòdia d'actes, expedients d'alumnes, registres de correspondència oficial, i tots els documents de caràcter administratiu que es generen en virtut de les facultats que se li conferixen.
  
Sisena. Este conveni tindrà efectes a partir del curs acadèmic 2002/2003 pel que fa al reconeixement dels ensenyaments.
  
Setena. Les modificacions que es produïsquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de complir el centre, caldrà que siguen notificades a l'administració educativa, la qual instruirà el corresponent expedient, que es tramitarà conformement al procediment regulat al capítol III del Reial Decret 321/1994, de 25 de febrer (BOE de 6 d'abril), i finalitzant la seua aprovació per orde del conseller de Cultura, Educació i Esport.
  
Octava. El present conveni tindrà una duració indefinida i es podrà extingir, no obstant això, per qualsevol de les causes següents:
  
a) Per mutu acord de les parts.
  
b) Per incompliment de les obligacions assumides per l'ajuntament.
  
c) Per denúncia d'una de les parts, amb un avís previ de, com a mínim, sis mesos abans de l'inici del curs acadèmic en el qual s'haja d'extingir.
  
d) Per canvi de titularitat del centre o cessament de les activitats.
  
L'extinció tindrà efectes a partir de la fi del curs en què es done la causa.
  
En els supòsits previstos en els punts b) i d) l'extinció requerirà la comunicació prèvia de la conselleria al titular del conservatori.
  
Novena. Este conveni s'inscriurà en el Registre de Centres Docents de la Comunitat Valenciana i en el Registre de Convenis de la Generalitat Valenciana, i serà publicat en el Diari Oficial de la Generalitat Valenciana.
  
Com a prova de conformitat i perquè en quede constància, les dos parts firmen el present conveni en el lloc i la data consignats anteriorment.
  
El conseller de Cultura, Educació i Esport: Esteban González Pons.
  
L'alcaldessa presidenta de l'Ajuntament de Moncada: Concepción Andrés Sanchis.
  
Davant meu, el secretari: Lluís Granell Marqués.